# The Curse of Frankenstein

| The Curse of Frankenstein |
| --- |
| originalni filmski poster |
| Režija | Terence Fisher |
| Producent | Anthony Hinds Max Rosenberg |
| Scenario | Jimmy Sangster |
| Predložak | *Frankenstein*; autor: Mary Shelley |
| Uloge | Peter Cushing Christopher Lee Hazel Court Robert Urquhart |
| Muzika | James Bernard |
| Fotografija | Jack Asher |
| Montaža | James Needs |
| Studio | Hammer Film Productions |
| Distribucija | Warner Brothers |
| Premijera | 2. maja 1957 (1957-05-02) |
| Trajanje | 83 min. |
| Zemlja |  Ujedinjeno Kraljevstvo |
| Jezik | engleski |
| Budžet | 65.000 £ ili 270.000 $ |
| Bruto prihod | 8 mil. $ |
| Kronologija |
|

|  |  |
| --- | --- |
| Prethodi:
 | Sl(ij)edi:
 |

 |
|

|  |  |
| --- | --- |
|  | *The Revenge of Frankenstein* (1958)
 |

 |

The Curse of Frankenstein (srpskohrvatski: *Frankensteinovo prokletstvo*) je britanski horor film snimljen 1957. u režiji Terencea Fishera, poznat kao jedno od najuspješnijih i najuticajnijih ostvarenja u historiji žanra.

Predstavlja adaptaciju romana *Frankenstein* Mary Shelley. Radnja se događa u Švicarskoj početkom 19. vijeka gdje Baron Victor von Frankenstein (čiji lik tumači Peter Cushing) čeka pogubljenje zbog ubistva te kroz flasbackove prikazuje kako je njih počinio uslijed nastojanja da umjetno stvori ljudsko biće od dijelova leševa, a što je kao rezultat imalo stvaranje čudovišta (čiji lik tumači Christopher Lee).

Film je nastao velikim dijelom zbog nastojanja scenarista Jimmyja Sangstera i režisera Terencea Fishera da ponovno populariziraju klasični gotski horor, koji se 1950-ih bio prestao snimati uslijed veće popularnosti horora sa science fiction motivima. Kao motiv je odabran klasični roman Mary Shelley, ali je to stvorilo poteškoće uslijed mogućnosti da producente iz studija Hammer Films Productions hollywoodski studio Universal Pictures tuži zbog kršenja autorskih prava, odnosno plagiranja znamenitog filma *Frankenstein* iz 1931. godine, kao i serije na njoj temeljenih filmova sa Borisom Karloffom u glavnoj ulozi. Producenti su tome doskočili time što su Čudovište dizajnirali prema originalnim skicama i opisima Mary Shelley, trudeći se da što manje sliči Karloffu, ali i značajanim promjenama scenarija. Tako je, usprkos naslova, glavni lik u filmu Victor Frankenstein, a ne njegovo stvorenje, odnosno prikazan je kao hladni, arogantni i beskrupulozni čovjek koji ne preza od ničega kako bi postigao svoj cilj.

Nakon premijere je *The Curse of Frankenstein* postigao ogroman uspjeh, iako ga je kritika negativno dočekala, i napadala zbog za scena za tadašnje standarde neuobičajeno eksplicitnim nasiljem, uključujući prizore prolijevanja krvi. Usprkos toga, Cushing je postao velika zvijezda, a uspjeh filma je potakao snimanje nekoliko nastavaka u kojima je ponovio istu ulogu. Već sljedeće godine je Hammer snimio film Dracula kojim je pokrenuta jednako uspješna horor-serija, te je tako postao svojevrsni "brend" za horor-filmove 1950-ih i 1960-ih.

## Uloge ...

* Peter Cushing ... Baron Victor von Frankenstein
* Christopher Lee ... Stvorenje
* Hazel Court ... Elizabeth
* Robert Urquhart ... Dr. Paul Krempe
* Valerie Gaunt ... Justine
* Noel Hood ... Tetka Sophia
* Melvyn Hayes ... Mladi Victor
* Paul Hardtmuth ... Profesor Bernstein
* Fred Johnson ... Djed

## Reference

## Vanjske veze

* *The Curse of Frankenstein* na sajtu IMDb
* 455382 / *The Curse of Frankenstein* na stranici Screenonline Britanskog filmskog instituta
* curse\_of\_frankenstein / *The Curse of Frankenstein* na Rotten Tomatoes-u (`en`)
* *The Curse of Frankenstein* na BritMovie (`en`)
* *The Curse of Frankenstein* at Virtual History